b'\n_START_ARTICLE_\nTopi Niemel\xc3\xa4\n_START_SECTION_\nPelityyli\n_START_PARAGRAPH_\nDraftin Europe -sivuston mukaan Niemel\xc3\xa4 on hy\xc3\xb6kk\xc3\xa4\xc3\xa4v\xc3\xa4 puolustaja, joka ei ep\xc3\xa4r\xc3\xb6i k\xc3\xa4ytt\xc3\xa4\xc3\xa4 laukaustaan, kun h\xc3\xa4n saa siihen mahdollisuuden. Niemel\xc3\xa4n tuli kuitenkin rajoittaa suunnanmuutoksia karvauksissa._NEWLINE_K\xc3\xa4rppien p\xc3\xa4\xc3\xa4valmentaja Mikko Mannerin mukaan Niemel\xc3\xa4ll\xc3\xa4 ei mene sormi suuhun kiekon kanssa, h\xc3\xa4n kamppailee kovaa ja menee tilanteisiin aina lujaa. Manner on verrannut Niemel\xc3\xa4\xc3\xa4 Markus Nutivaaraan.\n_START_SECTION_\nSeuraura\n_START_PARAGRAPH_\nNiemel\xc3\xa4 on Oulun K\xc3\xa4rppien oma kasvatti. H\xc3\xa4n oli pelasi kauden 2017\xe2\x80\x932018 suurimmaksi osaksi seuran B-nuorissa voittaen SM-pronssia, mutta osan kaudestaan my\xc3\xb6s K\xc3\xa4rppien C-nuorissa. Niemel\xc3\xa4 oli C-nuorten SM-sarjan runkosarjassa joukkueen eniten maaleja tehnyt puolustaja tehty\xc3\xa4\xc3\xa4n vain nelj\xc3\xa4\xc3\xa4n otteluun kuusi osumaa ja kaikkiaan 12 tehopistett\xc3\xa4. Pudotuspeleiss\xc3\xa4 h\xc3\xa4n jakoi K\xc3\xa4rppien sis\xc3\xa4isen pistep\xc3\xb6rssin voiton Eerik Kantolan ja Iivari S\xc3\xa4kkisen kanssa sek\xc3\xa4 sis\xc3\xa4isen sy\xc3\xb6tt\xc3\xb6p\xc3\xb6rssin voiton Viljami Marjalan ja Rami M\xc3\xa4\xc3\xa4t\xc3\xa4n kanssa. Niemel\xc3\xa4 voitti kauden p\xc3\xa4\xc3\xa4tteeksi C-nuorten SM-hopeaa. _NEWLINE_Kaudella 2018\xe2\x80\x932019 vain 16-vuotias Niemel\xc3\xa4 vakiinnutti paikkansa K\xc3\xa4rppien A-nuorissa. H\xc3\xa4n voitti A-nuorten SM-liigan pudotuspelien puolustajien tehotilaston lukemalla +8. Niemel\xc3\xa4 voitti my\xc3\xb6s A-nuorten Suomenmestaruuden._NEWLINE_Toukokuussa 2019 Niemel\xc3\xa4 teki K\xc3\xa4rppien kanssa kaksivuotisen SM-liigasopimuksen. H\xc3\xa4n teki miesten p\xc3\xa4\xc3\xa4sarjadebyyttins\xc3\xa4 vain 17-vuotiaana Mestarien liigan avauskierroksella 30. elokuuta 2019 ranskalaista Br\xc3\xbbleurs de Loups de Grenoblea vastaan. Niemel\xc3\xa4 merkittiin K\xc3\xa4rppien seitsem\xc3\xa4nneksi puolustajaksi. H\xc3\xa4n sai ottelussa j\xc3\xa4\xc3\xa4aikaa 7.48 minuuttia. SM-liigadebyyttins\xc3\xa4 Niemel\xc3\xa4 teki runkosarjan avauskierroksella 12. syyskuuta 2019 vieraissa H\xc3\xa4meenlinnan Pallokerhoa vastaan. H\xc3\xa4net merkittiin K\xc3\xa4rppien kolmospuolustajapariin Lasse Kukkosen viereen. Niemel\xc3\xa4 sai ottelussa j\xc3\xa4\xc3\xa4aikaa 13.27 minuuttia ja h\xc3\xa4n teki my\xc3\xb6s liigauransa avausmaalin. Niemel\xc3\xa4n osuma j\xc3\xa4i K\xc3\xa4rppien 2\xe2\x80\x933-voittoon p\xc3\xa4\xc3\xa4ttyneen ottelun ratkaisumaaliksi. Hilpas Sulin valitsi h\xc3\xa4net ottelun Alumnien t\xc3\xa4htien kolmost\xc3\xa4hdeksi.\n_START_SECTION_\nMaajoukkueura\n_START_PARAGRAPH_\nNiemel\xc3\xa4 pelasi alle 18-vuotiaiden MM-kilpailuissa vuonna 2019 sek\xc3\xa4 Hlinka Gretzky Cupissa vuonna 2019. H\xc3\xa4n pelasi my\xc3\xb6s World U-17 Hockey Challengessa vuonna 2018. Yhteens\xc3\xa4 Niemel\xc3\xa4 on pelannut 42 poikien maaottelua.\n_START_SECTION_\nMuuta\n_START_PARAGRAPH_\nNiemel\xc3\xa4 is\xc3\xa4 Tapio pelasi K\xc3\xa4rpiss\xc3\xa4 hy\xc3\xb6kk\xc3\xa4\xc3\xa4j\xc3\xa4n\xc3\xa4 alempia sarjoja 1990-luvulla.'